**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2023 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | UAB „Fortevento“ |
| **Buveinės adresas** | Lvivo g. 105A, LT-08104 Vilnius |
| **Juridinio asmens kodas** | 302327313 |
| **PVM mokėtojo kodas** | LT100004630711 |
| **Banko sąskaita** | LT177044060006867877 |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** | [info@fortevento.lt](mailto:info@fortevento.lt) |

1. **SUTARTIES DALYKAS**

1.1. Sutarties dalykas yra **Programinės įrangos licencijų nuomos**(toliau – **Prekės**) pirkimas–pardavimas (**įskaitant konsultacijas licencijų nuomos ir produktų klausimais** (toliau – **Paslaugos**)). Prekių/Paslaugų techniniai reikalavimai nurodyti Sutarties specialiųjų sąlygų 1 priede „Techninė specifikacija“.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**
   1. Sutarčiai taikoma dviguba kainodara: fiksuotos kainos ir fiksuoto įkainio kainodaros metodai.
      1. Prekes, nurodytas Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 1 lentelėje, Pirkėjas įsigyja už fiksuotą kainą, nurodytą Sutarties specialiųjų sąlygų 2 priedo „Pasiūlymas“ 3 punkto „Pasiūlymo kaina“ 1 lentelėje.
      2. Pirkėjas Prekes, nurodytas Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 2 lentelėje, perka pagal poreikį Sutarties specialiųjų sąlygų 2 priedo „Pasiūlymas“3 punkto „Pasiūlymo kaina“ 2 lentelėje nurodytais Prekių įkainiais. Pirkėjas neįsipareigoja išpirkti Prekių, nurodytų Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 2 lentelėje, preliminaraus kiekio ar bet kokios jo dalies, nepaisant to, šių Prekių preliminarūs kiekiai nėra laikomi maksimaliais kiekiais.
      3. Sutarties Specialiųjų sąlygų 2.1.1.-2.1.2. punkte nurodytos perkamos Prekės kartu sudėjus **negali viršyti Sutarties Specialiųjų sąlygų 2.2 punkte nurodytos Sutarties maksimalios kainos**. Pirkėjas taip pat neįsipareigoja išpirkti Prekių Specialiųjų sąlygų 2.2 punkte nurodytai Sutarties maksimaliai kainai.

Sutarties galiojimo metu atsiradus Pirkėjo poreikiui įsigyti Sutartyje nenumatytas, tačiau su Pirkimo objektu / Sutarties dalyku susijusias prekes (kitokių charakteristikų / parametrų ar identiško / panašaus naudojimo) (toliau – **Nenumatytos prekės**), Pirkėjas turi teisę įsigyti ne daugiau nei 10 (dešimt) procentų Nenumatytų prekių, šį procentą skaičiuojant nuo Specialiųjų sąlygų 2.2.2. p. nurodytoskainos be PVM (jos nedidinant).

Nenumatytos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo oficialiame kainoraštyje, jei tokio nėra, tokiu atveju Tiekėjo prekybos vietoje, kataloge ar interneto svetainėje nurodytomis galiojančiomis Nenumatytų prekių kainomis. Jei Nenumatytų prekių kainos viešai neskelbiamos, Pirkėjas kreipsis į Tiekėją su prašymu pateikti Nenumatytų prekių kainas (komercinį pasiūlymą), pažymėdamas, kad įsigytinų Nenumatytų prekių kainos turi būti konkurencingos ir negali būti didesnės nei rinkos kainos. Tik objektyviai įvertinus ir turint pagrindžiančius / įrodančius dokumentus, kad Tiekėjo pateiktos Nenumatytų prekių kainos atitinka rinkos kainas, jos gali būti įsigyjamos vadovaujantis šia Sutartimi.

* 1. Sutarties maksimali kaina yra **72000,00 (septyniasdešimt du tūkstančiai) eurų***,* neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Sutarties maksimali kaina, įskaitant PVM – **87120,00** **(aštuoniasdešimt septyni tūkstančiai šimtas dvidešimt)** **eurų**. Sutarties maksimali kaina išsiskirsto taip:
     1. Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 1 lentelėje nurodytų Prekių fiksuota kaina yra 36663,17 (trisdešimt šeši tūkstančiai šeši šimtai šešiasdešimt trys eurai 17 eur ct) Eur neįskaitant PVM.
     2. Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 2 lentelėje nurodytų Prekių maksimali kaina yra ne daugiau kaip 35336,83 (trisdešimt penki tūkstančiai trys šimtai trisdešimt šeši eurai 83 eur ct) eurų, neįskaitant PVM.

2.3. Apmokėjimo sąlygos:

2.3.1. Pristačius Prekes, nurodytas Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 1 lentelėje, mokama pagal Sutarties specialiųjų sąlygų 2 priedo „Pasiūlymas“ 3 punkto „Pasiūlymo kaina“ 1 lentelėje nustatytą fiksuotą kainą šioms Prekėms per Bendrųjų sąlygų 5.11 punkte nurodytą terminą.

2.3.2. Tiekėjui tinkamai įvykdžius Pirkėjo užsakymą (Prekėms, nurodytoms Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 2 lentelėje), Pirkėjas sumoka Tiekėjui už konkretų Prekių kiekį pagal Sutarties specialiųjų sąlygų 2 priedo „Pasiūlymas“ 3 punkto „Pasiūlymo kaina“ 2 lentelėje nustatytus Prekių įkainius per Bendrųjų sąlygų 5.11 punkte nurodytą terminą.

2.4. Prekės įkainio perskaičiavimas dėl kainų lygio kitimo atliekamas žemiau nustatyta tvarka. Prekės įkainis (neįskaitant PVM), Sutarties galiojimo laikotarpiu perskaičiuojamas tokiomis sąlygomis:

2.4.1. Prekės įkainis Sutarties galiojimo laikotarpiu galės būti perskaičiuojamas ir keičiamas, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei -5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo. Prekės įkainio perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Prekės įkainį. Prekės įkainis perskaičiuojamas pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Prekės įkainis;

Sn – Sutartyje nustatytas Prekės įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - http://www.stat.gov.lt, Pagrindiniai Lietuvos Respublikos rodikliai.

2.4.2. Perskaičiuotas Prekės įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Prekių daliai, kuri Pirkėjo dar nebuvo užsakyta. Už Prekes, užsakytas iki susitarimo dėl Prekės įkainio perskaičiavimo pasirašymo dienos, Pirkėjas apmoka taikant iki tol galiojusį Prekės įkainį, o už Prekes, užsakytas po susitarimo pasirašymo dienos, Tiekėjui bus apmokama taikant naują Prekės įkainį.

2.4.3. Prekės įkainio perskaičiavimas įforminamas Šalių pasirašomu susitarimu, kuriame užfiksuojamas perskaičiuotas Prekės įkainis ir šio perskaičiavimo įsigaliojimo sąlygos.

2.5. Pasikeitus PVM dydžiui Sutarties maksimali kaina, nurodyta Specialiųjų sąlygų 2.2 punkte, keičiama proporcingai PVM pasikeitimo dydžiui. Sutarties maksimalios kainos perskaičiavimą dėl pasikeitusio (padidėjusio ar sumažėjusio) PVM tarifo inicijuoja Tiekėjas, kreipdamasis į Pirkėją raštu, pateikdamas konkrečius skaičiavimus dėl pasikeitusio mokesčio tarifo įtakos Sutarties maksimaliai kainai. Pirkėjas taip pat turi teisę inicijuoti Sutarties maksimalios kainos (įkainių) perskaičiavimą dėl pasikeitusio (padidėjusio ar sumažėjusio) PVM tarifo. Perskaičiuota kaina (įkainiai) taikoma po perskaičiavimo parduotoms Prekėms apmokėti. Sutarties vertės perskaičiavimas įforminamas Šalių pasirašomu susitarimu, kuriame užfiksuojami perskaičiuota kaina (įkainiai) bei Sutarties maksimali kaina ir šio perskaičiavimo įsigaliojimo sąlygos.

**3. PREKIŲ/PASLAUGŲ KOKYBĖ IR PATIEKIMO TVARKA**

3.1. Prekės/Paslaugos turi būti patiektos/suteiktos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis, nustačius, kad Prekės/Paslaugos turi trūkumų / defektų, Tiekėjas privalo ištaisyti Prekių/Paslaugų trūkumus / defektus per 5 (penkias) kalendorines dienas nuo Pirkėjo pranešimo išsiuntimo dienos.

3.2. Prekės, nurodytas Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 1 lentelėje, turi būti patiektos per Sutarties Specialiųjų sąlygų 1 priedo „Techninė specifikacija“ 3.1. punkte nurodytą terminą. Prekės, nurodytas Sutarties specialiųjų sąlygų 1 priedo „Techninė specifikacija“ 3 skyriaus „Prekių tiekimo terminai ir sąlygos“ 2 lentelėje, turi būti patiektos per Sutarties Specialiųjų sąlygų 1 priedo „Techninė specifikacija“ 3.3. punkte nurodytą terminą. Paslaugos turi būti suteiktos per Sutarties Specialiųjų sąlygų 1 priedo „Techninė specifikacija“ 4.10. punkte nurodytus terminus. Paskutinis Prekių užsakymas gali būti pateikiamas likus ne mažiau kaip 7 (septynioms) kalendorinėms dienoms iki bendro Prekių patiekimo termino pabaigos. Paskutinis Paslaugų užsakymas gali būti pateikiamas likus ne mažiau kaip 5 (penkioms) darbo dienoms iki bendro Paslaugų patiekimo termino pabaigos, nurodyto Sutarties specialiųjų sąlygų 7.3. punkte.

3.3. Tiekėjas Prekes pateikia Pirkėjui skirtoje gamintojo elektroninėje erdvėje arba Sutarties Specialiųjų sąlygų 4 priede nurodytu Pirkėjo įgalioto asmens elektroniniu paštu. Prekės perduodamos pasirašant Prekių priėmimo-perdavimo aktą.

3.4. Prekes/Paslaugas priimti ir pasirašyti Prekių/Paslaugų priėmimo–perdavimo aktą turinčio teisę Pirkėjo įgalioto asmens kontaktiniai duomenys nurodyti Sutarties Specialiųjų sąlygų 4 priede „Kontaktiniai adresai pranešimams siųsti ir asmenys, atsakingi už sutarties vykdymą“. Apie Pirkėjo įgalioto asmens pasikeitimą Pirkėjas informuoja Tiekėją Sutarties Specialiosiose sąlygose nurodytu Tiekėjo elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

**4. PREKIŲ KOKYBĖS GARANTIJA**

4.1. Prekių/Paslaugų kokybės garantijos terminas – netaikomas.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuoSutarties maksimalios kainos, neįskaitant PVM.

5.2. Jeigu Tiekėjas nesilaiko Specialiųjų sąlygų 1 priedo „Techninė specifikacija“ 4.10. punkte nurodytų Paslaugų teikimo terminų Užsakovas Tiekėjui skaičiuoja 25,00 Eur (dvidešimt penkių eurų, 00 ct) dydžio baudą už kiekvieną uždelstą darbo dieną.

5.3. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties maksimalios kainos, neįskaitant PVM.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Bendrosiose sąlygose nurodytų prievolių įvykdymo užtikrinimo būdų – netesybomis.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

7.3. Bendras Prekių/Paslaugų tiekimo terminas – 12 (dvylika) mėnesių.

7.4. Sutartis gali baigti galioti anksčiau, jei Sutarties įgyvendinimo metu bus pasiekta maksimali sutarties kaina.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.

8.2. Tiekėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-1), 4.4.3. punktu: *perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos)*.

**9. PAKEIČIAMOS / NETAIKOMOS SUTARTIES BD SĄLYGOS**

9.1. Sutarties bendrųjų sąlygų 2.2 punktas papildomas 2.2.6 punktu, kuris išdėstomas taip: „2.2.6 visą Sutarties galiojimo laikotarpį užtikrins 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, ir Komunalinio sektoriaus įstatymo 58 straipsnio 41 dalies 1-3 punktuose nurodytų sąlygų išlaikymą, jei tos sąlygos buvo tikrinamos prieš sudarant šią sutartį ir sudarys galimybes Pirkėjui bet kuriuo metu ir bet kuria apimtimi patikrinti minėtų sąlygų laikymąsi Sutarties galiojimo laikotarpiu“.

9.2. Sutarties bendrųjų sąlygų 2.3 punktas išdėstomas taip: „2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5, 2.2.6. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas“.

9.3. Sutarties bendrųjų sąlygų 14.3 punktas papildomas 14.3.12 punktu, kuris išdėstomas taip: „14.3.12. kai paaiškėja, jog Tiekėjas nesilaikė 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576 reikalavimų ar atitinka bent vieną Komunalinio sektoriaus įstatymo 58 straipsnio 41 dalyje nurodytą sąlygą“.

9.4. Sutarties bendrųjų sąlygų 14.3 punktas papildomas 14.3.13 punktu, kuris išdėstomas taip: „14.3.13. Užsakovas turi teisę Sutarties galiojimo laikotarpiu pareikalauti iš Tiekėjo pateikti pagrindžiančius dokumentus dėl jo teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms. Tiekėjui per Pirkėjo nurodytą terminą, ne trumpesnį nei 5 (penkios) darbo dienos, nepateikus nurodytų dokumentų ar tinkamai nepagrindus teikiamų paslaugų ir/ar jų metu naudojamų prekių (įskaitant jų sudedamąsias dalis, pakuotes) atitikties Komunalinio sektoriaus įstatymo 58 straipsnio 41 dalies nuostatoms, Pirkėjas turi teisę vienašališkai nutraukti Sutartį apie tai įspėjęs Tiekėją raštu prieš 10 (dešimt) kalendorinių dienų.“

9.5. Tiekėjas įsipareigoja, jog prekių (įskaitant jų sudedamųjų dalių), kilmė nebus iš Viešųjų pirkimų įstatymo 92 straipsnio 14 dalyje ir 92 straipsnio 15 dalyje numatytuose sąrašuose nurodytų valstybių ar teritorijų.

**PRIDEDAMA:**

1 priedas – Techninė specifikacija.

2 priedas –Pasiūlymas.

3 priedas –Bendrosios sąlygos.

4 priedas - Kontaktiniai adresai pranešimams siųsti ir asmenys, atsakingi už sutarties vykdymą.

**10. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **AB Vilniaus šilumos tinklai**  Skaitmenizavimo ir technologijų komandos vadovas | **Tiekėjas**  **UAB „Fortevento“**  Generalinis direktorius |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Sutarties rengėja(-s):

Už ataskaitų paskelbimą teisės aktų nustatyta tvarka CVP IS atsakinga(-s):

Už Sutarties vykdymą ir Sąskaitų priėmimą atsakinga(-s): *IT palaikymo komandos projektų vadovas*

Įteikti: ITPK

Priedas Nr. 4

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 16.2. punktas)**
   1. Pirkėjo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas -* [*info@chc.lt*](mailto:info@chc.lt)*, tel. 19118.*
   2. Tiekėjo kontaktiniai adresai pranešimams siųsti: adresas - *Lvivo g. 105A, LT-08104 Vilnius, elektroninis paštas – info@fortevento.lt, tel. +370 5 2059895.*
2. **KONTAKTINIAI ASMENYS**
   1. Pirkėjo atstovų, kurie bus atsakingi už šios Sutarties vykdymą, kontaktai: *IT palaikymo komandos projektų vadovas*
   2. Tiekėjo atstovų, kurie bus atsakingi už šios Sutarties vykdymą, kontaktai: *Verslo sprendimų pardavimo vadovas*
   3. Už Sutarties paviešinimą atsakinga *Tiekimo grandinės komandos projektų koordinatorė*

|  |  |
| --- | --- |
| **Pirkėjo vardu**  **AB Vilniaus šilumos tinklai** | **Tiekėjo vardu**  **UAB „Fortevento“** |

Skaitmenizavimo ir technologijų komandos vadovas Generalinis direktorius

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-1)